బ్యారెల్‌ 30 డాలర్లకు పతనం
నష్టాల్లో ముగిసిన స్టాక్‌ మార్కెట్లు
ముంబై : అంతర్జాతీయ మార్కెట్లలో ముడిచమురుధరలు భారీగా పతనం కావడం దేశీయ మార్కెట్లపై ప్రభావం చూపించింది. వీటికితోడు విదేశీ స్టాక్‌ మార్కెట్ల తీరుతెన్నులు మరికొంత తోడయ్యాయి. ఆర్ధికరంగ కంపెనీల షేర్లు మరింత ఒత్తిడికి లోనయ్యాయి. దేశీయంగా చమురురంగ కంపెనీలకు కూడా ఒత్తిడి పెరిగింది. ఎస్‌అండ్‌పి బిఎస్‌ఇ సెన్సెక్స్‌ 316 పాయింట్ల దిగువన 24,223 పాయింట్లవద్ద స్థిరపడితే నిఫ్టీ 94 పాయింట్ల దిగువన 7362 పాయింట్లవద్ద స్థిరపడింది. బిఎస్‌ఇ మిడ్‌క్యాప్‌, స్మాల్‌క్యాప్‌ సూచీలు 1.3నుంచి 2.2వాతం చొప్పున దిగజారాయి. మార్కెట్లపరంగాచూస్తే బిఎస్‌ఇలో 2084 కంపెనీలు నష్టపోతే 578 కంపెనీలకు స్వల్పలాభాలు దక్కాయి. బ్యారెల్‌కు 30డాలర్ల దిగువన ముడిచమురు అంతర్జాతీయ మార్కెట్‌లో పడిపోయింది. అలాగే మూడోత్రైమాసికంలో కార్పొరేట్‌ ఫలి తాలు కూడా ఏమాత్రం సంతృప్తికరంగా లేవు. విదేశీ మార్కెట్లు, గ్లోబల్‌ ఆయిల్‌ కంపెనీలు కూడా క్షీణించిన ఫలిత3ఆలే ప్రకటించాయి దేశీంగా సంస్థాగత ఇన్వెస్టర్లు ఎక్కువశాతం షేర్లు విక్రయించారు. దీనివల్లనే షేర్‌ మార్కెట్‌ ఎక్కువ దిగజారింది. భారత్‌ సేవలరంగం 19 నెలల గరిష్ట స్థాయికి ఎగబాకింది. జనవరి నెలలో 54.3 పాయింట్లు పెరగడం కొంత శుభశూచకంగా నిపుణులు చెపుతున్నారు. ఆర్థికరంగపరంగా హెచ్‌డిఎఫ్‌ సి, హెచ్‌డిఎఫ్‌సి బ్యాంకు, ఐసిఐసిఐబ్యాంకు, ఎస్‌బిఐ, యాక్సిస్‌ బ్యాంకులు 1.1 నుంచి 3.1శాతం చొప్పున దిగజారాయి. ఆటోరంగ కంపెనీలు ఎంఅండ్‌ఎం, టాటామోటార్స్‌, హీరోమోటోకెఆర్ప్‌ వంటివి 0.2 నుంచి 2.8శాతం చొప్పున క్షీణించాయి. ఇంధనరంగపరంగా చూసి నా అంతర్జాతీయ ముడిచమురు కంపెనీలు తమ దిగుశ్రేణి ధోరణుల నుంచి రికవరీఅవుతున్నాయి. ఒఎన్‌జిసి, రిలయన్స్‌ వంటివి 1.7 నుంచి 2.1శాతం చొప్పున క్షీణించాయి. మెటల్‌రంగ షేర్లు కూడా దిగువన ట్రేడింగ్‌ ముగించాయి. టాటాస్టీల్‌, వేదాంత, హిందాల్కో సంస్థలు 2-5 శాతం చొప్పున క్షీణించాయి.  సన్‌ఫార్మా స్వల్పంగా పెరిగింది. కంపెనీ నోవార్టిస్‌కు చెందిన యాంటీ లుకేమియా ఔషధం గ్లీవెక్‌ను అమెరికా ఎఫ్‌డిఎ ఆమో దంతో విడుదలచేసింది. లూపిన్‌ స్వల్పంగా దిగజారింది. కంపెనీ గ్లుమెట్జా ఔషధంపై శాంతారస్‌ కంపనీతో ఒప్పందానికి రావడం కొంత న్రపభావితం చేసింది. రెండు కొత్త ఔషధ ఉత్పత్తులకు మెరికా ఎఫ్‌డిఎ రెడ్డిస్‌ ల్యాబ్స్‌కు అనుమతినిచ్చింది. కంపెనీ షేర్లు 1.2శాతం దిగువన ముగిసాయి. కోల్‌ ఇండియా స్వల్పంగా దిగజారింది. సంస్థ 368 మిలియన్‌ డాలర్ల విలువైన షేర్లను బైబాక్‌ చేస్తుండటం కొంత కలిసొచ్చింది. అయినా ట్రేడింగ్‌ దిగువ స్థాయిలోనే ముగిసింది డిఎల్‌ఎఫ్‌ నిలకడగాముగిసింది. కంపనీ 24శాతం నికరలాభాల్లో పెరుగుదలనమోదుచేసింది. 164కోట్లుగాప్రకటించింది. క్రాంప్టన్‌ గ్రీవ్స్‌ 22శాతం దిగజారింది. కంపనీకి 107 కోట్ల నికరనష్టం ఎదురయింది. టాటాకమ్యూనికేషన్స్‌ 5.8శాతం దిగజారింది. కంపెనీ91శాతం నికరలాభాల్లో తగ్గడమే ఇందుకుకీలకం. వక్రంగీకంపెనీ 2.8శాతం ఎగువనట్రేడింగ్‌ ముగిం చింది. ఏడుశాతం గడచిన రెండు ట్రేడింగ్‌లలో లబ్ధిపొందింది. ఇక విదేశీ మార్కెట్లపరంగాచూస్తే ఆసియా మార్కెట్లు బుధవారం దిగువస్థాయిలోనే ముగిసాయి. ముడిచమురుధరల పతనే ఇందుకు కారణం. బెంచ్‌మార్క్‌ నిక్కీ 3.2శాతం దిగజారింది.చైనా షాంఘై కంపోజిట్‌ స్వల్పంగా దిగజారింది. హాంకాంగ్‌ షేర్లు కూడా ముడిచమురుధరల ప్రభావానికి లోనయ్యాయి. హ్యాంగ్‌సెంగ్‌ 2.4శాతం దిగజారితే సింగపూర్‌ స్రెక్టయిట్‌ టైమ్స్‌ 1.జ2శాతం క్షీణించింది. యూరోపియన్‌ షేర్లు మందగమనంతో ఉన్నాయి. ఫ్రాన్స్‌ సిఎసి, జర్మనీ డాక్స్‌, లండన్‌ ఎఫ్‌టిఎస్‌ఇలు 0.7 నుంచి 1శాతం దిగజారాయి.